Sous de vergonya mig agost el vicepresident econòmic de la Comissió Europea, Olli Rehn, va suggerir que la recepta perquè Espanya pugui fer front a l’atur desorbitat consistia en rebaixar els salaris. No va ser l’únic que va tenir aquesta idea; abans, el Fons Monetari Internacional i el mateix Banc d’Espanya van proposar retallar encara més els sous. Davant de l’atur, doncs, gent espavilada que té una bona remuneració proposa que es retalli el sou dels que (encara) tenen feina. Els que ho van suggerir, coneixen de primera mà la realitat que s’està vivint a l’Estat espanyol? Ignoren les retallades que hi ha hagut els darrers anys? S’adonen que els sous abaixats cal contrastar-los amb el cost de la vida en continu augment? Veuen com s’han apujat l’IVA, els impostos, l’electricitat, el gas, l’aigua, la benzina... i molts altres productes bàsics? A tots els que diuen que cal abaixar més els sous, per si ho ignoren, els esmentarem alguns retalls de la viva realitat: - L’Enric és un noi que va acabar la carrera i l’any passat va fer un màster. Ara ha buscat feina. L’empresa que n’hi ofereix li proposa que faci un curs on line per tal que el puguin agafar com a estudiant en pràctiques. Per vuit hores al dia li ofereixen 300 euros. O això o res. L’Enric accepta de moment la feina perquè no